title: Gdańsk
text: Gdańsk (nombre polaco ; en caxubio Gduńsk; en alemán Danzig) ye una ciudat important d'a rechión historica de Pomerania en Polonia septentrional, sobre os ríos Vistula y Motlawa.
  
  Dende 1999, Gdańsk ye a capital d'a Voivodato de Pomerania, y d'antis más yera a capital d'a Voivodato de Gdańsk. Gdańsk ye a ciudat más important de l'Gdańsk-Gdynia-Sopot. Tien una población de 464.000 habitants (2004), con un aria metropolitana de 1.180.000 d'habitans (2004).
  
  Toponimia 
  Bi ha una hipotesi que explica o toponimo kaixubián Gdúnsk como un toponimo amprau por os eslaus d'a ribera baltica a partir d'o toponimo chermanico u gotico Gothiscandza, seguntes Chordanes a primera tierra que habitoron os godos en a suya emigración dende d'Escandinavia y que en a "Grant Cronica d'Espanya" escriben Gotiscanoya.
  
  Historia 
  En 1308 os caballers teutons prenioron Pomerelia y Gdánsk. En 1466 pasó a mans de Polonia pero con muita autonomía. En 1772 con o primer reparto de Polonia encara quedó en Polonia pero como enclau. En 1793 con o segundo reparto de Polonia pasó a Prusia. Napolión en 1807 la declaró ciudat libre. Mientres lo periodo napolionico bi heba una guarnición francesa, que hi permaneixió dica o 13 d'aviento de 1813. Dimpués pasó a Prusia atra vegada, y con a unificación alemana quedó en Alemania. En 1919 o Tractau de Versalles la tornó a fer ciudat libre protechita por a Sociedat de Nacions. O gobierno de Polonia propocionaba o servicio de correus d'a ciudat libre, reclamada tanto por os nacionalistas polacos como por os nacionalistas alemans en base a un 98 % de población alemana.
  
  O 1 de setiembre de 1939 fue anexionada por o III Reich, pero en marzo de 1945 fue presa por l'Exercito Royo Sovietico, pasando de nuevo a Polonia. Os alemans, que yeran a mes gran part d'a población u fuyoron de l'abance sovietico u fuoron forachitaus chusto dimpués. Os eslaus autoctonos caixubos fuoron consideraus como polacos pa chustificar l'anexión. En 1980 a ciudat de Gdansk se fació famosa una huelga en as atarazanas organizada por o sindicato Solidarność y Lech Walesa.
  
  Administración
  
  Reparto de concellers
  
  Alcaldes
  
  Esporte
  
  Clubs esportivos 
  O Lechia Gdańsk ye un club de fútbol que chuga en a primera división polaca de fútbol.
  
  Competicions esportivas 
  Gdańsk estió una d'as seus d'o EuroBasket 2009, chugando-se hi os partitos d'o Grupo B en o suyo pabillón Hala Olivia.
  
  Tamíen estió una d'as seus d'a Eurocopa de fútbol de 2012, chugandose-hi tres partitos d'o Grupo C y d'os quartos de final en o pabillón PGE Arena Gdańsk.
  
  Localidatz achirmanatas 
   1977:  Rotterdam (Países Baixos).
  
  Referencias
  
  Vinclos externos 
  
  Localidaz de Polonia
  Ciudaz hanseaticas